CELEX: 32004R1845
Language: fi
Date: 2004-10-22 00:00:00
Title: Komission asetus (EY) N:o 1845/2004, annettu 22 päivänä lokakuuta 2004, tiettyjen nimitysten kirjaamisesta suojattujen alkuperänimitysten ja suojattujen maantieteellisten merkintöjen rekisteriin annetun asetuksen (EY) N:o 2400/96 liitteen täydentämisestä (Tergeste, Lucca, Miele della Lunigiana ja Άγιος Ματθαίος Κέρκυρας (Agios Mathaios Kerkyras))

23.10.2004   
            
            
               FI
            
            
               Euroopan unionin virallinen lehti
            
            
               L 322/14
            
         
      KOMISSION ASETUS (EY) N:o 1845/2004,
   annettu 22 päivänä lokakuuta 2004,
   tiettyjen nimitysten kirjaamisesta suojattujen alkuperänimitysten ja suojattujen maantieteellisten merkintöjen rekisteriin annetun asetuksen (EY) N:o 2400/96 liitteen täydentämisestä (Tergeste, Lucca, Miele della Lunigiana ja Άγιος Ματθαίος Κέρκυρας (Agios Mathaios Kerkyras))
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92 (1) ja erityisesti sen 6 artiklan 3 ja 4 kohdan,
   sekä katsoo seuraavaa:
   
               (1)
            
            
               Asetuksen (ETY) N:o 2081/92 5 artiklan mukaisesti Italia on toimittanut komissiolle kolme hakemusta nimitysten Tergeste, Miele della Lunigiana ja Lucca rekisteröimiseksi alkuperämerkintänä ja Kreikka hakemuksen nimityksen Άγιος Ματθαίος Κέρκυρας (Agios Mathaios Kerkyras) rekisteröimiseksi maantieteellisenä merkintänä.
            
         
               (2)
            
            
               Mainitun asetuksen 6 artiklan 1 kohdan mukaisesti on todettu, että hakemukset ovat asetuksen säännösten mukaiset ja että niissä on kaikki sen 4 artiklassa edellytetyt tiedot.
            
         
               (3)
            
            
               Asetuksen (ETY) N:o 2081/92 7 artiklassa tarkoitettuja vastaväitteitä ei ole toimitettu komissioon sen jälkeen, kun tämän asetuksen liitteessä mainitut nimitykset julkaistiin Euroopan unionin virallisessa lehdessä
                   (2).
            
         
               (4)
            
            
               Tämän vuoksi kyseiset nimitykset voidaan lisätä suojattujen alkuperänimitysten ja suojattujen maantieteellisten merkintöjen rekisteriin, ja niitä on sen vuoksi pidettävä yhteisössä suojattuina alkuperänimityksinä tai suojattuina maantieteellisinä merkintöinä.
            
         
               (5)
            
            
               Tämän asetuksen liite täydentää asetuksen (EY) N:o 2400/96 (3) liitettä,
            
         ON ANTANUT TÄMÄN ASETUKSEN:
   1 artikla
   Täydennetään asetuksen (EY) N:o 2400/96 liitettä tämän asetuksen liitteessä mainituilla nimityksillä, ja lisätään kyseiset nimitykset suojattuina alkuperänimityksinä (SAN) tai suojattuina maantieteellisinä merkintöinä (SMM) suojattujen alkuperänimitysten ja suojattujen maantieteellisten merkintöjen rekisteriin asetuksen (ETY) N:o 2081/92 6 artiklan 3 kohdan mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä lokakuuta 2004.
      
         
            Komission puolesta
         
         Franz FISCHLER
         
         
            Komission jäsen
         
      
   
   
      (1)  EYVL L 208, 24.7.1992, s. 1. Asetus sellaisena kuin se on viimeksi muutettuna asetuksella (EY) N:o 1215/2004 (EUVL L 232, 1.7.2004, s. 21).
   
      (2)  EUVL C 303, 13.12.2003 (Tergeste).
   
      EUVL C 321, 31.12.2003, s. 39 (Miele della Lunigiana).
   
      EUVL C 321, 31.12.2003, s. 45 (Lucca).
   
      EUVL C 321, 31.12.2003, s. 43 (Agios Mathaios Kerkyras).
   
      (3)  EYVL L 327, 18.12.1996, s. 11. Asetus sellaisena kuin se on viimeksi muutettuna asetuksella (EY) N:o 1486/2004 (EUVL L 273, 21.8.2004, s. 9).
   
      LIITE
      PERUSTAMISSOPIMUKSEN LIITTEEN I IHMISRAVINNOKSI TARKOITETUT TUOTTEET
      Rasvat (voi, margariini, öljyt jne.)
      ITALIA
      Tergeste (SAN)
      Lucca (SAN)
      KREIKKA
      Agios Mathaios Kerkyras (SMM)
      Muut eläinperäiset tuotteet (munat, hunaja, maitotuotteet lukuun ottamatta voita jne.)
      ITALIA
      Miele della Lunigiana (SAN).